Misao Okawa

var en japansk superhundreåring som ved sin død var 117 år og 27 dager gammel. Hun overtok statusen som verdens eldste person da den 116 år gamle japanske mannen Jiroemon Kimura døde 12. juni 2013.

Hun var verdens eldste kvinne fra 12. januar 2013 da den 115 år gamle japanske kvinnen Koto Okubo døde. Hun er (per april 2015) den japanske personen med høyest verifisert alder noensinne, den tiende personen som med sikkerhet har nådd alderen 116 år og den femte eldste person noensinne. Etter hennes død overtok Gertrude Weaver statusen som verdens eldste person.

Biografi 
Okawa ble født 5. mars 1898 i Tenma-distriktet (nåværende Kita-ku) i Osaka i Japan.

Hun giftet seg med Yukio Okawa i 1919 og fikk tre barn; to døtre og en sønn. Hun hadde fire barnebarn og seks oldebarn. Husbonden hennes døde 20. juni 1931.

Den 27. februar 2013, noen dager før hun fylte 115 år, ble hun offisielt anerkjent av Guinness rekordbok som verdens eldste nålevende kvinne.

Hun døde 1. april 2015 på sykehjemmet der hun bodde i Osaka.

Se også 
 Verdens eldste personer

Referanser 

Superhundreåringer
Japanere
Personer fra Osaka